Нацыянальны музей гісторыі і культуры хоча зрабіць свае фонды адкрытымі для наведвальнікаў. Да свайго сённяшняга прафесійнага свята (18 мая ў свеце адзначаецца Міжнародны дзень музеяў) супрацоўнікі Нацыянальнага музея гісторыі і культуры Беларусі рыхтаваліся з асаблівым хваляваннем. Новую экспазіцыю “Праз далячынь стагоддзяў”, прымеркаваную спецыяльна да гэтага дня, яны адкрываюць у новым памяшканні. Вось ужо год, як музей мае два адрасы: ранейшы — па вуліцы Карла Маркса, 12 і новы – па Фрунзе, 19.